text: नई दिल्ली/देहरादून। प्रधानमंत्री नरेन्द्र मोदी दिवाली के मौके पर केदारनाथ धाम जाएंगे। वहां पूजा अर्चना करने के बाद पीएम नई केदारपुरी का उद्घाटन भी करेंगे। बड़ी बात यह है कि पीएम इस बार भी दिवाली उत्तराखंड स्थित हर्षिल वैली में सेना के जवानों के साथ मनाएंगे। इस दौरान सेना प्रमुख जनरल विपिन रावत भी उनके साथ मौजूद रहेंगे। खबरों के अनुसार प्रधानमंत्री का पूरा कार्यक्रम घोषित कर दिया गया है। पीएम हर्षिल पोस्ट पर जवानों को संबोधित भी करेंगे।